title: Regulamentul de punere în aplicare (UE) 2017/1974 al Comisiei din 30 octombrie 2017 de modificare a Regulamentului (UE) 2016/44 al Consiliului privind măsuri restrictive având în vedere situația din Libia

text:
               31.10.2017

               RO

               Jurnalul Oficial al Uniunii Europene

               L 281/27

         REGULAMENTUL DE PUNERE ÎN APLICARE (UE) 2017/1974 AL COMISIEI
   din 30 octombrie 2017
   de modificare a Regulamentului (UE) 2016/44 al Consiliului privind măsuri restrictive având în vedere situația din Libia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (2), în special articolul 20 litera (b),
   întrucât:

               (1)

               În anexa V la Regulamentul (UE) 2016/44 sunt indicate navele desemnate de Comitetul pentru sancțiuni al Organizației Națiunilor Unite în conformitate cu punctul 11 din Rezoluția Consiliului de Securitate al Organizației Națiunilor Unite (RCSONU) 2146 (2014). Navele respective fac obiectul unei serii de interdicții în temeiul regulamentului menționat, inclusiv al interdicției de încărcare, de transport și de descărcare de țiței din Libia și al celei de acces în porturile de pe teritoriul Uniunii.

               (2)

               La 20 octombrie 2017, Comitetul Consiliului de Securitate al Organizației Națiunilor Unite a reînnoit și a modificat includerea pe listă a navei Capricorn, care face obiectul unor măsuri restrictive. Prin urmare, anexa V la Regulamentul (UE) 2016/44 ar trebui modificată în consecință.

               (3)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa V la Regulamentul (UE) 2016/44 al Consiliului se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 octombrie 2017.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 206, 1.8.2015, p. 34.

      (2)  JO L 12, 19.1.2016, p. 1.

      ANEXĂ
      Anexa V la Regulamentul (UE) 2016/44 se modifică după cum urmează:
      Mențiunea:

                     „1.

                     Nume: CAPRICORN
                     Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare este valabilă din 21 iulie 2017 până la 21 octombrie 2017, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Tanzania

                        Informații suplimentare

                     OMI 8900878. La 16 iulie 2017, nava a fost localizată în largul coastelor Ciprului.”

      se înlocuiește cu următorul text:

                     „1.

                     Nume: CAPRICORN
                     Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, prezenta desemnare a fost reînnoită de către comitet la 20 octombrie 2017 și este valabilă până la 18 ianuarie 2018, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: Tanzania

                        Informații suplimentare

                     Inclusă pe listă la 21 iulie 2017. OMI 8900878. La 21 septembrie 2017, nava a fost localizată în apele internaționale din largul coastei Emiratelor Arabe Unite.”


title: Regulamentul de punere în aplicare (UE) 2017/1997 al Comisiei din 7 noiembrie 2017 de modificare a Regulamentelor de punere în aplicare (UE) 2016/184 și (UE) 2016/185 de extindere a aplicării taxei compensatorii definitive și a taxei antidumping definitive la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia sau din Taiwan

text:
               8.11.2017

               RO

               Jurnalul Oficial al Uniunii Europene

               L 289/1

         REGULAMENTUL DE PUNERE ÎN APLICARE (UE) 2017/1997 AL COMISIEI
   din 7 noiembrie 2017
   de modificare a Regulamentelor de punere în aplicare (UE) 2016/184 și (UE) 2016/185 de extindere a aplicării taxei compensatorii definitive și a taxei antidumping definitive la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia sau din Taiwan
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul antidumping de bază”), în special articolele 11 alineatul (4) și 13 alineatul (4) și Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2) (denumit în continuare „regulamentul antisubvenție de bază”), în special articolele 23 alineatul (6) și 24 alineatul (5),
   întrucât:
   A.   MĂSURILE ÎN VIGOARE

               (1)

               La 2 decembrie 2013, Consiliul a instituit măsuri antidumping (3) și măsuri compensatorii (4) pentru modulele sau panourile fotovoltaice pe bază de siliciu cristalin și celulele de tipul celor utilizate în modulele fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (denumite în continuare „măsurile inițiale”).

               (2)

               La 11 februarie 2016, Comisia a extins măsurile respective la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan (denumite în continuare „măsurile extinse”), indiferent dacă au fost declarate sau nu ca originare din Malaysia sau din Taiwan, cu excepția importurilor de produse fabricate de anumite societăți exceptate în mod expres de la măsurile respective (5).

               (3)

               La 5 decembrie 2015, Comisia a deschis o reexaminare în perspectiva expirării măsurilor antidumping (6) și a măsurilor compensatorii (7) inițiale, precum și o reexaminare intermediară parțială a măsurilor respective (8). Ulterior, la 1 martie 2017, Comisia a instituit taxe antidumping și taxe compensatorii pentru o perioadă de 18 luni (denumite în continuare „măsurile continuate”) și a încheiat reexaminarea parțială intermediară (9).

               (4)

               La 3 martie 2017, Comisia a deschis o reexaminare intermediară parțială limitată la forma și nivelul măsurilor continuate (10). În urma reexaminării, Comisia a modificat măsurile continuate cu efect de la 15 zile după data publicării Regulamentului de punere în aplicare (UE) 2017/1570 al Comisiei (11).

               (5)

               Astfel, măsurile compensatorii și antidumping în prezent în vigoare sunt cele instituite prin Regulamentul de punere în aplicare (UE) 2017/366 și Regulamentul de punere în aplicare (UE) 2017/367, astfel cum au fost modificate prin Regulamentul de punere în aplicare (UE) 2017/1570.

         B.   PROCEDURA

   1.   Deschiderea procedurii

               (6)

               Prin Regulamentul de punere în aplicare (UE) 2017/242 (12) (denumit în continuare „regulamentul privind deschiderea”), Comisia a deschis o reexaminare a măsurilor extinse pentru a determina posibilitatea acordării unei scutiri de la respectivele măsuri societății Jinko Solar Technology SDN.BHD (denumită în continuare „solicitantul” sau „Jinko Malaysia”), un producător-exportator malaysian de module fotovoltaice pe bază de siliciu cristalin și componentele lor cheie (și anume celule). Regulamentul privind deschiderea reexaminării a abrogat, de asemenea, taxele antidumping în ceea ce privește solicitantul și a prevăzut ca importurile provenind de la acesta să facă obiectul înregistrării.

               (7)

               Reexaminarea a fost deschisă în urma unei cereri depuse de solicitant, care conținea suficiente elemente de probă prima facie în sprijinul afirmației solicitantului potrivit căreia acesta era un nou producător-exportator și îndeplinea criteriile pentru a beneficia de o derogare în temeiul articolelor 11 alineatul (4) și 13 alineatul (4) din regulamentul antidumping de bază și al articolului 23 alineatul (6) din regulamentul antisubvenție de bază, și anume:

                           —

                           că nu a exportat produsul care face obiectul reexaminării în Uniune în cursul perioadei de anchetă utilizate pentru ancheta care a condus la măsurile extinse, și anume perioada 1 aprilie 2014-31 martie 2015;

                           —

                           că nu a recurs la practici de eludare; și

                           —

                           că și-a asumat o obligație contractuală irevocabilă de a exporta o cantitate importantă în Uniune.

         2.   Produsul care face obiectul reexaminării

               (8)

               Produsul care face obiectul reexaminării este reprezentat de module sau panouri fotovoltaice pe bază de siliciu cristalin și de celule de tipul celor utilizate în modulele sau panourile fotovoltaice pe bază de siliciu cristalin (celulele au o grosime de maximum 400 de micrometri), expediate din Malaysia și din Taiwan, indiferent dacă au fost declarate sau nu ca fiind originare din Malaysia sau din Taiwan, încadrate în prezent la codurile NC ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 și ex 8541 40 90.

               (9)

               Următoarele tipuri de produse sunt excluse din definiția produsului care face obiectul reexaminării:

                           —

                           încărcătoare solare care sunt compuse din mai puțin de șase celule, sunt portabile și furnizează energie electrică pentru dispozitive sau încarcă baterii;

                           —

                           produse fotovoltaice cu strat subțire;

                           —

                           produse fotovoltaice pe bază de siliciu cristalin care sunt integrate permanent în produse electrice, în cazul în care produsele electrice au altă funcție decât generarea de energie electrică și în cazul în care aceste produse electrice consumă electricitatea generată de celula fotovoltaică/celulele fotovoltaice pe bază de siliciu cristalin integrată/integrate;

                           —

                           module sau panouri cu o tensiune de ieșire de maximum 50 V CC și o putere de ieșire de maximum 50 W, exclusiv pentru utilizarea directă ca încărcătoare de baterii în sisteme cu aceleași caracteristici de tensiune și putere.

         3.   Perioada de raportare

               (10)

               Perioada de raportare a fost cuprinsă între 1 aprilie 2014 și 31 decembrie 2016.

         4.   Ancheta

               (11)

               Comisia a informat societatea Jinko Solar Technology SDN.BHD, industria din Uniune reprezentată de reclamant în cadrul anchetei inițiale (EU ProSun) și reprezentanții Malaysiei și ai Republicii Populare Chineze cu privire la deschiderea reexaminării.

               (12)

               Comisia a cercetat și a verificat toate informațiile considerate necesare pentru reexaminare. Ea a primit, în particular, răspunsuri la chestionar din partea solicitantului și a societății sale comerciale afiliate, Jinko Solar Technology Limited (Hong Kong) (denumită în continuare „Jinko HK”). A fost efectuată o vizită de verificare la sediul solicitantului în Malaysia. Cu privire la Jinko HK, Comisia a fost informată în cursul anchetei că, deși această societate este stabilită în Hong Kong, toate documentele comerciale privind vânzările la export erau deținute de societatea sa afiliată Jinko Solar Co., Ltd., în Republica Populară Chineză (denumită în continuare „RPC”). Astfel, a fost efectuată, de asemenea, o vizită de verificare la sediul societății sale afiliate din Shanghai, RPC, cu privire la vânzările la export.

         C.   CONSTATĂRILE

               (13)

               Constatările anchetei au demonstrat că Jinko Malaysia este un producător malaysian veritabil de module și celule fotovoltaice pe bază de siliciu cristalin care a fost înregistrat în ianuarie 2015 și care a început producția comercială de module și celule în iunie/iulie din același an.

               (14)

               În cursul anchetei, Comisia a stabilit că Jinko Malaysia că nu a exportat produsul care face obiectul reexaminării în Uniune în cursul perioadei de anchetă utilizate pentru ancheta care a condus la măsurile extinse, și anume perioada 1 aprilie 2014-31 martie 2015. De asemenea, ea a stabilit că Jinko Malaysia nu a cumpărat produsul care face obiectul reexaminării din RPC pentru vânzări sau transbordări ulterioare către Uniune. Mai mult, Jinko Malaysia nu a exportat produsul care face obiectul reexaminării în Uniune până la sfârșitul perioadei de raportare, și anume 31 decembrie 2016.

               (15)

               Totuși, în octombrie 2016, Jinko Malaysia a încheiat un contract pentru a exporta volume semnificative ale produsului care face obiectul reexaminării către Uniune. Potrivit termenilor contractului, livrarea volumelor respective este suspendată până la încheierea prezentei anchete de reexaminare.

               (16)

               Comisia a luat notă de faptul că solicitantul este o filială deținută integral de Jinko Solar Co., Ltd., un producător chinez al produsului care face obiectul reexaminării, care este în prezent supus măsurilor inițiale, astfel cum au fost modificate. Astfel cum se indică în regulamentul privind deschiderea, Comisia a examinat cu atenție această relație și a verificat dacă Jinko Malaysia a fost înființată sau a fost utilizată pentru a eluda măsurile existente.

               (17)

               Jinko Solar Co., Ltd. face parte dintr-un grup mai mare de întreprinderi care aparțin Jinko Solar Holding Co., Ltd. Această societate este înregistrată în Insulele Cayman și acțiunile sale sunt cotate la Bursa din New York. Jinko Solar Group este prezent pe plan mondial și deține unități de producție în mai multe țări, în prezent în China, Portugalia, Africa de Sud și Malaysia. Potrivit procesului-verbal al Consiliului de administrație din 2014, strategia de afaceri a grupului în ultimii ani este de a multiplica în continuare unitățile de producție din străinătate și de a stabili astfel de unități în țări cu un ridicat potențial de dezvoltare a proiectelor. Ca parte a acestei strategii de afaceri, Consiliul de administrație a decis, în același an, să stabilească o instalație de producție în Malaysia.

               (18)

               Mai mult, Comisia a stabilit că Jinko Malaysia este un producător veritabil al produsului care face obiectul reexaminării, care deține unități de producție complete și moderne atât pentru celule, cât și pentru module, inclusiv un serviciu de cercetare și dezvoltare. Societatea nu a recurs la activități de eludare, cum ar fi transbordarea, operațiile de asamblare sau revânzarea de module și celule solare originare din Republica Populară Chineză către Uniune.

               (19)

               Prin urmare, Comisia a concluzionat că Jinko Malaysia nu a fost nici înființată nici utilizată pentru a eluda măsurile inițiale și că faptul că aceasta este deținută de o societate chineză, în sine, nu constituie un motiv de respingere a cererii.

               (20)

               În acest context, Comisia nu a considerat necesar să impună vreo condiție de monitorizare specifică în cazul în care ar fi acordată derogarea. Pentru a garanta aplicarea corectă a derogării, Comisia a considerat adecvat să aplice măsurile speciale aplicabile tuturor societăților cărora li s-au acordat derogări. Aceste măsuri speciale sunt cerința de a prezenta autorităților vamale ale statelor membre o factură comercială valabilă, care să fie conformă cu cerințele prevăzute la articolul 1 alineatul (2) din Regulamentul de punere în aplicare (UE) 2016/184 al Comisiei și la articolul 1 alineatul (2) din Regulamentul de punere în aplicare (UE) 2016/185 al Comisiei. Importurile neînsoțite de o astfel de factură vor face obiectul taxei antidumping extinse și, respectiv, taxei compensatorii extinse.

               (21)

               În lumina constatărilor descrise în considerentele 13-19, Comisia a concluzionat că Jinko Solar Technology SDN.BHD îndeplinește criteriile prevăzute la articolul 11 alineatul (4) și la articolul 13 alineatul (4) din regulamentul antidumping de bază și la articolul 23 alineatul (6) din regulamentul antisubvenție de bază și ar trebui să beneficieze de o derogare de la măsurile extinse.

               (22)

               Constatările prezentate mai sus au fost comunicate solicitantului și altor părți interesate, cărora li s-a acordat ocazia de a formula observații. Un singur solicitant a răspuns cu observații minore de natură tehnică.

         D.   MODIFICAREA LISTEI SOCIETĂȚILOR CARE BENEFICIAZĂ DE O DEROGARE DE LA MĂSURILE EXTINSE

               (23)

               Având în vedere constatările menționate mai sus, Comisia a concluzionat că societatea Jinko Solar Technology SDN.BHD ar trebui să fie adăugată pe lista societăților care beneficiază de o derogare de la taxa compensatorie și de la taxa antidumping instituită prin Regulamentul de punere în aplicare (UE) 2016/184 și, respectiv, prin Regulamentul de punere în aplicare (UE) 2016/185.

               (24)

               Prin urmare, Jinko Solar Technology SDN.BHD ar trebui să fie adăugată pe lista societăților identificate în mod individual la articolul 1 alineatul (1) din Regulamentul de punere în aplicare (UE) 2016/184 și la articolul 1 alineatul (1) din Regulamentul de punere în aplicare (UE) 2016/185.

               (25)

               Mai mult, aplicarea derogării depinde de respectarea cerinței prevăzute la articolul 1 alineatul (2) din Regulamentul de punere în aplicare (UE) 2016/184 și la articolul 1 alineatul (2) din Regulamentul de punere în aplicare (UE) 2016/185.

               (26)

               Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (UE) 2016/1036,

         ADOPTĂ PREZENTUL REGULAMENT:
   Articolul 1
   Tabelul prezentat la articolul 1 alineatul (1) din Regulamentul de punere în aplicare (UE) 2016/184 se înlocuiește cu următorul tabel:

               Țara

               Societatea

               Codul adițional TARIC

               Malaysia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Articolul 2
   Tabelul prezentat la articolul 1 alineatul (1) din Regulamentul de punere în aplicare (UE) 2016/185 se înlocuiește cu următorul tabel:

               Țara

               Societatea

               Codul adițional TARIC

               Malaysia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Taiwan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         Articolul 3
   Autoritățile vamale sunt invitate să înceteze înregistrarea importurilor efectuată în temeiul articolului 3 din Regulamentul de punere în aplicare (UE) 2017/242. Nu se percepe nicio taxă antidumping asupra importurilor astfel înregistrate.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  JO L 176, 30.6.2016, p. 55.

      (3)  Regulamentul de punere în aplicare (UE) nr. 1238/2013 al Consiliului din 2 decembrie 2013 de instituire a unei taxe antidumping definitive și de percepere definitivă a taxei provizorii impuse pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 1).

      (4)  Regulamentul de punere în aplicare (UE) nr. 1239/2013 al Consiliului din 2 decembrie 2013 de instituire a unei taxe compensatorii definitive la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (JO L 325, 5.12.2013, p. 66).

      (5)  Regulamentul de punere în aplicare (UE) 2016/184 al Comisiei 11 februarie 2016 de extindere a aplicării taxei compensatorii definitive instituite prin Regulamentul de punere în aplicare (UE) nr. 1239/2013 al Consiliului la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză la importuri de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia sau din Taiwan (JO L 37, 12.2.2016, p. 56) și Regulamentul de punere în aplicare (UE) 2016/185 al Comisiei 11 februarie 2016 de extindere a taxei antidumping definitive instituite prin Regulamentul (UE) nr. 1238/2013 al Consiliului la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză prin importuri de module fotovoltaice pe bază de siliciu cristalin și componentele lor cheie (și anume celule) expediate din Malaysia și Taiwan, indiferent dacă au fost sau nu declarate ca fiind originare din Malaysia sau din Taiwan (JO L 37, 12.2.2016, p. 76).

      (6)  Aviz de deschidere 2015/C 405/08 (JO C 405, 5.12.2015, p. 8).

      (7)  Aviz de deschidere 2015/C 405/09 (JO C 405, 5.12.2015, p. 20).

      (8)  Aviz de deschidere 2015/C 405/10 (JO C 405, 5.12.2015, p. 33).

      (9)  Regulamentul de punere în aplicare (UE) 2017/366 al Comisiei din 1 martie 2017 de instituire a unei taxe compensatorii definitive pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză, în urma unei reexaminări efectuate în perspectiva expirării măsurilor în conformitate cu articolul 18 alineatul (2) din Regulamentul (UE) 2016/1037 al Parlamentului European și al Consiliului și de încheiere a anchetei de reexaminare intermediară parțială în temeiul articolului 19 alineatul (3) din Regulamentul (UE) 2016/1037 (JO L 56, 3.3.2017, p. 1) și Regulamentul de punere în aplicare (UE) 2017/367 al Comisiei de instituire a unei taxe antidumping definitive pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză, în urma unei reexaminări efectuate în perspectiva expirării măsurilor în conformitate cu articolul 11 alineatul (2) din Regulamentul (UE) 2016/1036 al Parlamentului European și al Consiliului și de încheiere a anchetei de reexaminare intermediară parțială în temeiul articolului 11 alineatul (3) din Regulamentul (UE) 2016/1036 (JO L 56, 3.3.2017, p. 131).

      (10)  JO C 67, 3.3.2017, p. 16.

      (11)  Regulamentul de punere în aplicare (UE) 2017/1570 al Comisiei din 15 septembrie 2017 de modificare a Regulamentului de punere în aplicare (UE) 2017/366 și a Regulamentului de punere în aplicare (UE) 2017/367 de instituire a unei taxe compensatorii și antidumping definitive pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză și de abrogare a Deciziei de punere în aplicare 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive (JO L 238, 16.9.2017, p. 22).

      (12)  Regulamentul de punere în aplicare (UE) 2017/242 al Comisiei din 10 februarie 2017 de deschidere a unei reexaminări a Regulamentelor de punere în aplicare (UE) 2016/184 și (UE) 2016/185 [privind extinderea taxei compensatorii și antidumping definitive pentru importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia sau din Taiwan] în scopul determinării posibilității de a acorda o scutire de măsurile respective unui singur producător-exportator malaysian, de a abroga taxa antidumping cu privire la importurile provenite de la acest producător-exportator și de a supune înregistrării importurile provenite de la acest producător-exportator (JO L 36, 11.2.2017, p. 47).


title: Regulamentul de punere în aplicare (UE) 2017/2011 al Comisiei din 9 noiembrie 2017 de modificare a Regulamentului (CE) nr. 951/2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului

text:
               10.11.2017

               RO

               Jurnalul Oficial al Uniunii Europene

               L 292/55

         REGULAMENTUL DE PUNERE ÎN APLICARE (UE) 2017/2011 AL COMISIEI
   din 9 noiembrie 2017
   de modificare a Regulamentului (CE) nr. 951/2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 232/2014 al Parlamentului European și al Consiliului din 11 martie 2014 de instituire a unui instrument european de vecinătate (1), în special articolul 12 alineatul (1),
   întrucât:

               (1)

               Comisia a adoptat Regulamentul (CE) nr. 951/2007 (2) de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului (3).

               (2)

               Având în vedere începerea cu întârziere a programelor de cooperare transfrontalieră din cadrul instrumentului european de vecinătate și de parteneriat, faza de punere în aplicare a proiectelor prevăzută la articolul 43 alineatul (2) litera (b) din Regulamentul (UE) nr. 951/2007 a fost prelungită, prin Regulamentul de punere în aplicare (UE) nr. 435/2011 al Comisiei (4), de la 31 decembrie 2014 la 31 decembrie 2015. Prin Regulamentul de punere în aplicare (UE) nr. 1343/2014 al Comisiei (5), faza de închidere și dispozițiile relevante prevăzute la alineatul (1), la alineatul (2) litera (c) și la noul alineat (3) de la articolul 43 din Regulamentul (UE) nr. 951/2007 au fost adaptate în consecință și au fost prelungite până la 31 decembrie 2017.

               (3)

               Pentru a oferi securitate juridică țărilor participante, este oportun să se stabilească modalitățile și procedurile specifice pentru închiderile și renunțările efectuate de către autoritățile de gestionare comună, cu respectarea principiilor egalității de tratament, transparenței, bunei gestiuni financiare și proporționalității.

               (4)

               Autoritatea de gestionare comună poate, în cazuri specifice care trebuie să fie identificate de către Comisie în cadrul unor instrucțiuni corespunzătoare și în conformitate cu principiile bunei gestiuni financiare și proporționalității, să renunțe la executarea unui ordin de recuperare fără aprobarea prealabilă a Comisiei.

               (5)

               Termenul de 31 decembrie 2017 stabilit în Regulamentul (CE) nr. 951/2007, astfel cum a fost modificat, nu poate fi respectat din cauza acumulării întârzierilor și a complexității procesului de închidere. Prin urmare, acest termen ar trebui prelungit cu maximum 36 de luni începând de la data prezentării raportului final.

               (6)

               Ar trebui recunoscut faptul că este posibil ca, în cazul desfășurării unor investigații judiciare și de alt tip și în situații de forță majoră, Comisia să nu poată respecta termenul de închidere a programelor operaționale comune.

               (7)

               Pentru a permite aplicarea cu promptitudine a măsurilor prevăzute în prezentul regulament, acesta ar trebui să intre în vigoare în ziua următoare datei publicării în Jurnalul Oficial al Uniunii Europene.

               (8)

               Măsurile prevăzute în prezentul regulament sunt conforme cu avizul comitetului instituit prin Regulamentul (UE) nr. 232/2014.

               (9)

               Prin urmare, Regulamentul (CE) nr. 951/2007 ar trebui modificat în consecință,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 951/2007 se modifică după cum urmează:

               1.

               La articolul 27, alineatul (5) se înlocuiește cu următorul text:
               „(5)   Autoritatea de gestionare comună are obligația de a depune toate eforturile în termen de un an de la emiterea ordinului de recuperare, în vederea asigurării rambursării. Ea se asigură în special de caracterul cert, lichid și exigibil al creanței. În cazul în care autoritatea de gestionare comună prevede să renunțe la recuperarea unei creanțe constatate, aceasta se asigură că renunțarea este legală și conformă principiilor bunei gestiuni financiare și proporționalității. Decizia de renunțare trebuie justificată și prezentată pentru acord prealabil Comisiei și comisiei de monitorizare comună. Pe baza instrucțiunilor corespunzătoare ale Comisiei, este posibil ca aprobarea prealabilă a Comisiei să nu fie necesară.”

               2.

               Articolul 43 se modifică după cum urmează:

                           (a)

                           alineatul (1) se înlocuiește cu următorul text:
                           „(1)   Perioada de execuție a fiecărui program operațional comun începe cel mai devreme la data adoptării programului operațional comun de către Comisie și se încheie în termen de cel mult 36 de luni de la prezentarea raportului final.”;

                           (b)

                           la alineatul (2), litera (c) se înlocuiește cu următorul text:

                                       „(c)

                                       o fază de închidere financiară a programului operațional comun, care include închiderea financiară a tuturor contractelor încheiate în cadrul programului, evaluarea ex post a programului, prezentarea raportului final și plata finală sau recuperarea finală de către Comisie. Această fază se încheie în termen de cel mult 36 de luni de la depunerea raportului final.”

               3.

               La articolul 46 se adaugă următorul alineat (3):
               „(3)   În cazul în care autoritatea de gestionare comună nu a fost în măsură să declare Comisiei sumele finale din cauza:

                           (a)

                           unor proiecte suspendate printr-o procedură judiciară sau o cale de atac administrativă cu efect suspensiv sau a

                           (b)

                           unor motive de forță majoră care afectează în mod grav punerea în aplicare a întregului program sau a unei părți a acestuia,

                     data de încheiere a perioadei de execuție, astfel cum se prevede la articolul 43 alineatul (1), nu se aplică părții programului vizate de litera (a) sau (b) a prezentului alineat.”

         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 77, 15.3.2014, p. 27.

      (2)  Regulamentul (CE) nr. 951/2007 al Comisiei din 9 august 2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului de stabilire a dispozițiilor generale privind instituirea unui instrument european de vecinătate și de parteneriat (JO L 210, 10.8.2007, p. 10).

      (3)  Regulamentul (CE) nr. 1638/2006 al Parlamentului European și al Consiliului din 24 octombrie 2006 de stabilire a dispozițiilor generale privind instituirea unui instrument european de vecinătate și de parteneriat (JO L 310, 9.11.2006, p. 1).

      (4)  Regulamentul de punere în aplicare (UE) nr. 435/2011 al Comisiei din 5 mai 2011 de modificare a Regulamentului (CE) nr. 951/2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului (JO L 118, 6.5.2011, p. 1).

      (5)  Regulamentul de punere în aplicare (UE) nr. 1343/2014 al Comisiei din 17 decembrie 2014 de modificare a Regulamentului (CE) nr. 951/2007 de stabilire a normelor de aplicare a programelor de cooperare transfrontalieră finanțate în cadrul Regulamentului (CE) nr. 1638/2006 al Parlamentului European și al Consiliului (JO L 363, 18.12.2014, p. 75).


title: Regulamentul de punere în aplicare (UE) 2017/2005 al Comisiei din 8 noiembrie 2017 de aprobare a extractului de margosa, ulei presat la rece din semințe decorticate de Azadirachta indica extras cu dioxid de carbon supercritic, ca substanță activă existentă, destinată utilizării în produsele biocide aparținând tipului de produs 19 (Text cu relevanță pentru SEE. )

text:
               9.11.2017

               RO

               Jurnalul Oficial al Uniunii Europene

               L 290/14

         REGULAMENTUL DE PUNERE ÎN APLICARE (UE) 2017/2005 AL COMISIEI
   din 8 noiembrie 2017
   de aprobare a extractului de margosa, ulei presat la rece din semințe decorticate de Azadirachta indica extras cu dioxid de carbon supercritic, ca substanță activă existentă, destinată utilizării în produsele biocide aparținând tipului de produs 19
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea unei eventuale aprobări pentru utilizarea în produse biocide. Respectiva listă include extractul de margosa, ulei presat la rece din semințe decorticate de Azadirachta indica extras cu dioxid de carbon supercritic.

               (2)

               Extractul de margosa, ulei presat la rece din semințe decorticate de Azadirachta indica extras cu dioxid de carbon supercritic, a fost evaluat în vederea utilizării în produse aparținând tipului de produs 19 – repelenți și atractanți, astfel cum este descris în anexa V la Regulamentul (UE) nr. 528/2012.

               (3)

               Germania a fost desemnată autoritate competentă responsabilă de evaluare și a transmis raportul de evaluare împreună cu recomandările sale la 3 decembrie 2015.

               (4)

               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 3 martie 2017 de către Comitetul pentru produse biocide, luând în considerare concluziile autorității competente responsabile cu evaluarea.

               (5)

               Potrivit respectivului aviz, este de așteptat ca produsele biocide aparținând tipului de produs 19 care conțin extract de margosa, ulei presat la rece din semințe decorticate de Azadirachta indica extras cu dioxid de carbon supercritic, să îndeplinească criteriile prevăzute la articolul 19 alineatul (1) litera (b) din Regulamentul (UE) nr. 528/2012, sub rezerva respectării anumitor specificații și condiții privind utilizarea lor.

               (6)

               Prin urmare, este oportun să se aprobe utilizarea extractului de margosa, ulei presat la rece din semințe decorticate de Azadirachta indica extras cu dioxid de carbon supercritic, în produsele biocide aparținând tipului de produs 19, sub rezerva respectării anumitor specificații și condiții.

               (7)

               Ar trebui ca, înainte de aprobarea unei substanțe active, să se acorde o perioadă de timp rezonabilă, pentru a se permite părților interesate să adopte măsurile pregătitoare necesare pentru îndeplinirea noilor cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Extractul de margosa, ulei presat la rece din semințe decorticate de Azadirachta indica extras cu dioxid de carbon supercritic, se aprobă pentru a fi utilizat ca substanță activă în produsele biocide aparținând tipului de produs 19, sub rezerva respectării specificațiilor și a îndeplinirii condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      ANEXĂ

                  Denumirea comună

                  Denumirea IUPAC
                  Numerele de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tip de produs

                  Condiții specifice

                  Extract de margosa, ulei presat la rece din semințe decorticate de Azadirachta indica extras cu dioxid de carbon supercritic

                  Denumirea IUPAC:
                  Nu se aplică
                  Nr. CE: 283-644-7
                  Nr. CAS: 84696-25-3

                  1 000  g/kg

                  1 aprilie 2019

                  31 martie 2029

                  19

                  Autorizarea produselor biocide este supusă următoarelor condiții:

                              1.

                              În cadrul evaluării produsului se acordă o atenție deosebită expunerilor, riscurilor și eficacității care se află în relație cu orice utilizare ce face obiectul unei cereri de autorizare, dar care nu sunt abordate în evaluarea efectuată la nivelul Uniunii cu privire la nivelul riscurilor prezentate de substanța activă.

                              2.

                              Având în vedere riscurile identificate pentru utilizările evaluate, în cadrul evaluării produsului se acordă o atenție deosebită apelor de suprafață, sedimentelor și solului.

                              3.

                              Pentru produsele care pot lăsa reziduuri în alimente sau în hrana pentru animale, se verifică necesitatea de a stabili noi limite maxime de reziduuri (LMR) sau de a le modifica pe cele existente, în conformitate cu Regulamentul (CE) nr. 470/2009 al Parlamentului European și al Consiliului (2) sau cu Regulamentul (CE) nr. 396/2005 al Parlamentului European și al Consiliului (3), și se iau măsuri adecvate de diminuare a riscurilor pentru a se garanta că LMR aplicabile nu sunt depășite.

         (1)  Puritatea indicată în această coloană este gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat, din punct de vedere tehnic, echivalența ei cu substanța activă evaluată.

         (2)  Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11).

         (3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).


title: Regulamentul de punere în aplicare (UE) 2017/1983 al Comisiei din 27 octombrie 2017 privind clasificarea anumitor mărfuri în Nomenclatura combinată

text:
                  4.11.2017

                  RO

                  Jurnalul Oficial al Uniunii Europene

                  L 287/1

            REGULAMENTUL DE PUNERE ÎN APLICARE (UE) 2017/1983 AL COMISIEI
      din 27 octombrie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute în prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 27 octombrie 2017.

               Pentru Comisie,

               Pentru Președinte,

            Stephen QUEST

               Director general

               Direcția Generală Impozitare și Uniune Vamală

         (1)  JO L 269, 10.10.2013, p. 1.

         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un articol sub forma unei plăci neprelucrate cu lățimea de aproximativ 125 cm, grosimea de aproximativ 7,5 cm și lungimea de aproximativ 2 000  cm. Această placă este produsă încleind între ele straturi de furnir de molid, de pin sau amestecuri de straturi din ambele tipuri de lemn.
                     Straturile de furnir sunt poziționate în așa fel încât direcția fibrelor de lemn să fie aceeași în toate straturile. Unele straturi pot fi, de asemenea, poziționate perpendicular. Straturile individuale sunt lipite unul de altul cu un adeziv fenol-formaldehidic în cursul unei operațiuni de presare la temperaturi înalte. Marginile și capetele suprafeței sunt acoperite cu ceară.
                     Straturile de furnir din lemn folosite la fabricarea articolului au o grosime inițială de 2,8-3,2 mm și o densitate de 445 kg/m3 (furnirul de molid) și de 500 kg/m3 (furnirul de pin). În urma procesului de presare (la o presiune de 2,8 N/mm2), straturile presate individuale din produsul final au o grosime de aproximativ 2,75 mm, iar densitatea produsului final este de obicei între 540 kg/m3 (furnirul de molid) și 620 kg/m3 (furnirul de pin).
                     A se vedea imaginea (*1).

                     4412 99 85

                     Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 4412 , 4412 99  și 4412 99 85 .
                     Articolul este lemn stratificat similar conform definiției de la poziția 4412  [a se vedea, de asemenea, notele explicative ale Sistemului armonizat (NESA) aferente poziției 4412 , al treilea paragraf].
                     Clasificarea la poziția 4413  este exclusă, deoarece articolul nu este conform cu definiția termenului de „lemn «densificat»” din nota 2 la capitolul 44, întrucât presiunea la care este supus îi sporește densitatea cu doar 24 %, iar suprafața articolului rămâne flexibilă, după cum rezultă în mod evident în urma examinării fizice a articolului.
                     Clasificarea la poziția 4418  este de asemenea exclusă, deoarece articolul nu poate fi identificat ca produs de tâmplărie, utilizat la construcția de clădiri, sub formă de mărfuri asamblate sau ca piese neasamblate recognoscibile (a se vedea, de asemenea, NESA aferente poziției 4418 , primul paragraf). Articolul este de uz general și nu are nicio caracteristică obiectivă care l-ar face recognoscibil ca lucrări de tâmplărie și piese de dulgherie pentru construcții.
                     În consecință, articolul trebuie clasificat la codul NC 4412 99 85 , ca alt lemn stratificat similar.

            (*1)  Imaginea are un caracter strict informativ.


title: Regulamentul de punere în aplicare (UE) 2017/1994 al Comisiei din 6 noiembrie 2017 de deschidere a unei reexaminări a Regulamentelor de punere în aplicare (UE) 2016/184 și (UE) 2016/185 de extindere a taxei compensatorii și a taxei antidumping definitive instituite la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză, la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia și din Taiwan în scopul determinării posibilității de a acorda o scutire de măsurile respective unui singur producător-exportator malaysian, de a abroga taxa antidumping cu privire la importurile provenite de la acest producător-exportator și de a supune înregistrării importurile provenite de la acest producător-exportator

text:
               7.11.2017

               RO

               Jurnalul Oficial al Uniunii Europene

               L 288/30

         REGULAMENTUL DE PUNERE ÎN APLICARE (UE) 2017/1994 AL COMISIEI
   din 6 noiembrie 2017
   de deschidere a unei reexaminări a Regulamentelor de punere în aplicare (UE) 2016/184 și (UE) 2016/185 de extindere a taxei compensatorii și a taxei antidumping definitive instituite la importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză, la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost sau nu declarate ca fiind originare din Malaysia și din Taiwan în scopul determinării posibilității de a acorda o scutire de măsurile respective unui singur producător-exportator malaysian, de a abroga taxa antidumping cu privire la importurile provenite de la acest producător-exportator și de a supune înregistrării importurile provenite de la acest producător-exportator
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul antidumping de bază”), în special articolele 11 alineatul (4), 13 alineatul (4) și 14 alineatul (5) din acesta și Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2) (denumit în continuare „regulamentul antisubvenție de bază”), în special articolele 23 alineatul (6) și 24 alineatul (5),
   după informarea statelor membre,
   întrucât:
   1.   CEREREA

               (1)

               Comisia Europeană (denumită în continuare „Comisia”) a primit o cerere de scutire de măsurile antidumping și de măsurile compensatorii aplicabile importurilor de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză, extinsă la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan, indiferent dacă au fost declarate sau nu ca fiind originare din Malaysia și din Taiwan, în ceea ce îl privește pe solicitant, în temeiul articolelor 11 alineatul (4) și 13 alineatul (4) din regulamentul antidumping de bază și al articolului 23 alineatul (6) din regulamentul antisubvenție de bază.

               (2)

               Cererea a fost depusă la data de 23 mai 2017 de către Longi (Kuching) SDN.BHD (denumit în continuare „solicitantul”), un producător-exportator de module fotovoltaice pe bază de siliciu cristalin sau panouri și celule de tipul celor utilizate în modulele sau panourile fotovoltaice pe bază de siliciu cristalin din Malaysia (denumită în continuare „țara în cauză”).

         2.   PRODUSUL CARE FACE OBIECTUL REEXAMINĂRII

               (3)

               Produsul în cauză este reprezentat de module sau panouri fotovoltaice pe bază de siliciu cristalin și de celule de tipul celor utilizate în modulele sau panourile fotovoltaice pe bază de siliciu cristalin (celulele au o grosime de maximum 400 de micrometri), expediate din Malaysia și din Taiwan, indiferent dacă au fost declarate sau nu ca fiind originare din Malaysia și din Taiwan, încadrate în prezent la codurile NC ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 și ex 8541 40 90.

               (4)

               Următoarele tipuri de produse sunt excluse din definiția produsului care face obiectul reexaminării:

                           —

                           încărcătoare solare care constau din mai puțin de șase celule, sunt portabile și furnizează energie electrică pentru dispozitive sau încarcă baterii;

                           —

                           produse fotovoltaice cu strat subțire;

                           —

                           produse fotovoltaice pe bază de siliciu cristalin care sunt integrate permanent în produse electrice, în cazul în care produsele electrice au altă funcție decât generarea de energie electrică și în cazul în care aceste produse electrice consumă electricitatea generată de celula fotovoltaică pe bază de siliciu cristalin integrată/celulele fotovoltaice pe bază de siliciu cristalin integrate;

                           —

                           modulele sau panourile cu o tensiune de ieșire de maximum 50 V curent continuu și o putere de ieșire de maximum 50 W exclusiv pentru utilizare directă ca încărcătoare de baterii în sisteme cu aceleași caracteristici de tensiune și putere.

         3.   MĂSURI EXISTENTE

               (5)

               Consiliul, prin Regulamentele (UE) nr. 1238/2013 (3) și (UE) nr. 1239/2013 (4), a instituit măsuri antidumping și măsuri compensatorii pentru modulele sau panourile fotovoltaice pe bază de siliciu cristalin și celulele de tipul celor utilizate în modulele fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză (denumită în continuare „RPC” sau „China”) (denumite în continuare „măsurile inițiale”). Un acord de asociere a fost, de asemenea, acceptat. Prin Regulamentele de punere în aplicare (UE) 2016/184 (5) și (UE) 2016/185 (6), Comisia a extins măsurile la importurile de module fotovoltaice pe bază de siliciu cristalin și componentele lor cheie (și anume celule) expediate din Malaysia și din Taiwan (denumite în continuare „măsurile extinse”), indiferent dacă au fost declarate sau nu ca originare din Malaysia și din Taiwan, cu excepția importurilor de produse fabricate de anumite societăți menționate în mod expres.

               (6)

               Prin Regulamentele (UE) 2017/366 (7) și (UE) 2017/367 (8), Comisia a prelungit măsurile antidumping și măsurile compensatorii în urma unei reexaminări efectuate în perspectiva expirării măsurilor și a încheiat ancheta de reexaminare intermediară parțială care a fost deschisă în același timp.

               (7)

               La data de 10 februarie 2017, Comisia a deschis o reexaminare (9) ca urmare a unei cereri de derogare primite din partea unui nou producător-exportator. Această anchetă de reexaminare este în curs de desfășurare. De asemenea, la 3 martie 2017, Comisia a deschis o reexaminare intermediară parțială (10), limitată la forma măsurilor. La 15 septembrie 2017, Comisia a încheiat această reexaminare, înlocuind taxele ad valorem în vigoare, cuplate cu un angajament, printr-un preț minim de import (PMI) (11).

         4.   MOTIVELE REEXAMINĂRII

               (8)

               Solicitantul a susținut că nu a exportat produsul care face obiectul reexaminării în Uniune în cursul perioadei de anchetă utilizate pentru ancheta care a condus la măsurile extinse, și anume perioada 1 aprilie 2014-31 martie 2015.

               (9)

               În plus, solicitantul a susținut că nu a eludat măsurile în vigoare.

               (10)

               Solicitantul a susținut în continuare că, după perioada de anchetă utilizată în ancheta care a condus la măsurile extinse, și-a asumat o obligație contractuală irevocabilă de a exporta o cantitate importantă în Uniune.

         5.   PROCEDURA
   5.1.   Deschiderea reexaminării

               (11)

               Comisia a examinat elementele de probă disponibile și a concluzionat că acestea sunt suficiente pentru a justifica deschiderea unei anchete în temeiul articolului 11 alineatul (4) și al articolului 13 alineatul (4) din regulamentul antidumping de bază, precum și al articolului 23 alineatul (6) din regulamentul antisubvenție de bază, pentru a examina posibilitatea de a acorda solicitantului o scutire de măsurile extinse.

               (12)

               În temeiul articolului 11 alineatul (4) din regulamentul antidumping de bază, industria din Uniune cunoscută ca fiind vizată a fost informată cu privire la cererea de reexaminare și i s-a acordat ocazia de a transmite observații, dar nu a fost primită nicio observație.

               (13)

               Comisia va acorda o atenție deosebită aspectului afilierii solicitantului cu societățile care fac obiectul măsurilor în vigoare pentru a se asigura că afilierea nu a fost stabilită sau utilizată pentru a eluda măsurile. Comisia va analiza, de asemenea, dacă anumite condiții de monitorizare ar trebui să fie impuse în cazul în care ancheta va concluziona că acordarea scutirii se justifică.

         5.2.   Abrogarea măsurilor antidumping în vigoare și înregistrarea importurilor

               (14)

               În conformitate cu articolul 11 alineatul (4) din regulamentul antidumping de bază, taxa antidumping în vigoare vizând importurile de produse în cauză fabricate și vândute la export în Uniune de către solicitant ar trebui abrogată.

               (15)

               În același timp, astfel de importuri ar trebui înregistrate în conformitate cu articolul 14 alineatul (5) din regulamentul antidumping de bază, astfel încât să se garanteze că, în cazul în care reexaminarea constată existența unei eludări în ceea ce îl privește pe solicitant, taxele antidumping pot fi percepute de la data înregistrării acestor importuri. Valoarea unor eventuale obligații financiare imputabile în viitor solicitantului nu poate fi estimată în acest stadiu al anchetei.

         5.3.   Măsurile antidumping existente

               (16)

               Deoarece nu există o bază juridică în regulamentul antisubvenție de bază pentru abrogarea măsurilor antisubvenție în vigoare, aceste măsuri vor rămâne în vigoare. Numai în cazul în care reexaminarea va avea ca rezultat constatarea că solicitantul are dreptul la o scutire, măsurile antisubvenție în vigoare vor fi abrogate printr-un regulament care să acorde o astfel de scutire.

         5.4.   Perioada anchetei de reexaminare

               (17)

               Ancheta va viza perioada cuprinsă între 1 aprilie 2014 și 30 septembrie 2017 (denumită în continuare „perioada anchetei de reexaminare”).

         5.5.   Examinarea solicitantului

   În vederea obținerii informațiilor pe care le consideră necesare pentru anchetă, Comisia va trimite un chestionar solicitantului. Solicitantul trebuie să transmită chestionarul completat în termen de 37 de zile de la data intrării în vigoare a prezentului regulament, cu excepția cazului în care se specifică altfel, în conformitate cu articolul 6 alineatul (2) din regulamentul antidumping de bază și cu articolul 11 alineatul (2) din regulamentul antisubvenție de bază.
   5.6.   Alte informații prezentate în scris

               (18)

               În conformitate cu dispozițiile prezentului regulament, toate părțile interesate sunt invitate să își prezinte punctele de vedere, să transmită informații și să furnizeze elemente de probă justificative. Cu excepția cazului în care se prevede altfel, informațiile respective și elementele de probă în sprijinul acestora trebuie să parvină Comisiei în termen de 37 de zile de la data intrării în vigoare a prezentului regulament.

         5.7.   Posibilitatea audierii de către serviciile Comisiei responsabile cu ancheta

               (19)

               Toate părțile interesate pot solicita să fie audiate de serviciile Comisiei responsabile cu ancheta. Orice cerere de audiere trebuie formulată în scris și motivată corespunzător. Pentru audierile privind aspectele referitoare la etapa inițială a anchetei, cererea trebuie transmisă în termen de 15 zile de la data intrării în vigoare a prezentului regulament. Ulterior, orice solicitare de audiere trebuie transmisă în termenele specifice stabilite de Comisie în comunicarea sa cu părțile.

         5.8.   Instrucțiuni pentru transmiterea informațiilor prezentate în scris, a chestionarelor completate și a corespondenței

               (20)

               Informațiile transmise Comisiei în scopul anchetelor de apărare comercială trebuie să nu facă obiectul unor drepturi de autor. Înainte de transmiterea către Comisie a unor informații și/sau a unor date care fac obiectul drepturilor de autor ale unor părți terțe, părțile interesate trebuie să solicite autorizarea specifică a deținătorului drepturilor de autor care să permită în mod explicit Comisiei: a) să utilizeze informațiile și datele în scopul prezentei proceduri de apărare comercială și (b) să furnizeze informațiile și/sau datele părților interesate de prezenta anchetă sub o formă care să le permită să își exercite dreptul la apărare.

               (21)

               Toate observațiile prezentate în scris, inclusiv informațiile solicitate prin prezentul regulament, chestionarele completate și corespondența părților interesate, furnizate cu titlu confidențial, ar trebui să poarte mențiunea „Limited” (12) (acces limitat).

               (22)

               Părțile interesate care transmit informații cu mențiunea „Limited” trebuie să furnizeze rezumate cu caracter neconfidențial ale acestora, în conformitate cu articolul 19 alineatul (2) din regulamentul de bază antidumping și cu articolul 29 alineatul (2) din regulamentul antisubvenție de bază, care vor purta mențiunea „For inspection by interested parties” („versiune destinată consultării de către părțile interesate”). Aceste rezumate trebuie să fie suficient de detaliate pentru a permite o înțelegere rezonabilă a elementelor esențiale ale informațiilor transmise cu titlu confidențial. Dacă o parte interesată care transmite informații confidențiale nu furnizează un rezumat neconfidențial al acestora în formatul și de calitatea solicitate, informațiile respective pot să nu fie luate în considerare.

               (23)

               Părțile interesate sunt invitate să prezinte toate documentele și cererile prin e-mail, inclusiv împuternicirile și fișele de certificare scanate, cu excepția răspunsurilor voluminoase, care ar trebui să fie prezentate pe suport digital portabil (CD-ROM, DVD, unitate flash USB) în persoană sau prin scrisoare recomandată. Prin utilizarea e-mailului, părțile interesate își exprimă acordul cu normele aplicabile transmiterii informațiilor pe cale electronică, conținute în documentul intitulat „CORESPONDENȚA CU COMISIA EUROPEANĂ ÎN CAZURILE DE APĂRARE COMERCIALĂ”, care este publicat pe site-ul web al Direcției Generale Comerț: http://trade.ec.europa.eu/doclib/docs/2011/june/tradoc_148003.pdf

               (24)

               Părțile interesate trebuie să își indice numele, adresa, numărul de telefon și o adresă de e-mail valabilă și trebuie să se asigure că adresa de e-mail furnizată este o adresă de e-mail oficială funcțională, care este verificată zilnic. După furnizarea datelor de contact, Comisia va comunica cu părțile interesate doar prin e-mail, cu excepția cazului în care acestea solicită în mod explicit să primească toate documentele din partea Comisiei prin alte mijloace de comunicare sau a cazului în care natura documentului care trebuie trimis impune utilizarea unei scrisori recomandate. Pentru mai multe reguli și informații privind corespondența cu Comisia, inclusiv principiile aplicabile comunicărilor prin e-mail, părțile interesate sunt invitate să consulte instrucțiunile susmenționate privind comunicarea cu părțile interesate.
               Adresa Comisiei pentru corespondență este următoarea:

                           European Commission

                           Directorate-General for Trade

                           Directorate H

                           Office: CHAR 04/039

                           1040 Bruxelles/Brussel

                           BELGIQUE/BELGIË

                           E-mail: TRADE-R677-EXEMPTION-SOLAR@ec.europa.eu

         6.   LIPSA COOPERĂRII

               (25)

               În cazul în care o parte interesată nu permite accesul la informațiile necesare, nu le furnizează în termenele prevăzute sau obstrucționează în mod semnificativ ancheta, se pot stabili constatări pozitive sau negative, pe baza datelor disponibile, în conformitate cu articolul 18 din regulamentul antidumping de bază și cu articolul 28 din regulamentul antisubvenție de bază.

               (26)

               În cazul în care se constată că o parte interesată a furnizat informații false sau înșelătoare, informațiile pot să nu fie luate în considerare și se pot utiliza datele disponibile.

               (27)

               Dacă o parte interesată nu cooperează sau cooperează doar parțial și, în consecință, concluziile sunt stabilite pe baza datelor disponibile, în conformitate cu articolul 18 din regulamentul antidumping de bază și cu articolul 28 din regulamentul antisubvenție de bază, rezultatul poate fi mai puțin favorabil acelei părți decât dacă aceasta ar fi cooperat.

               (28)

               Faptul că nu se oferă un răspuns pe suport electronic nu va fi considerat un refuz de a coopera, cu condiția ca partea interesată respectivă să demonstreze că prezentarea unui răspuns în forma cerută ar antrena sarcini sau costuri suplimentare nerezonabile. Partea interesată ar trebui să contacteze imediat Comisia în acest sens.

         7.   CONSILIERUL-AUDITOR

               (29)

               Părțile interesate pot solicita intervenția consilierului-auditor pentru proceduri comerciale. Consilierul-auditor acționează drept intermediar între părțile interesate și serviciile Comisiei responsabile cu ancheta. Consilierul-auditor examinează cererile de acces la dosar, litigiile privind confidențialitatea documentelor, cererile de amânare a termenelor și cererile terților de a fi audiați. Consilierul-auditor poate organiza o audiere cu o anumită parte interesată și poate acționa ca mediator pentru a asigura exercitarea deplină a drepturilor la apărare ale părților interesate. Consilierul-auditor va oferi, de asemenea, posibilitatea organizării unei audieri a părților care să permită prezentarea punctelor de vedere divergente și a contraargumentelor.

               (30)

               Orice cerere de audiere de către consilierul-auditor trebuie formulată în scris și motivată corespunzător. Pentru audierile privind aspectele referitoare la etapa inițială a anchetei, cererea trebuie transmisă în termen de 15 zile de la data intrării în vigoare a prezentului regulament. Ulterior, orice solicitare de audiere trebuie transmisă în termenele specifice stabilite de Comisie în comunicarea sa cu părțile.

               (31)

               Pentru mai multe informații și date de contact, părțile interesate pot consulta paginile dedicate consilierului-auditor de pe site-ul web al DG Comerț: http://ec.europa.eu/trade/trade-policy-and-you/contacts/hearing-officer/

         8.   CALENDARUL ANCHETEI

               (32)

               În conformitate cu articolul 11 alineatul (5) din regulamentul antidumping de bază și cu articolul 22 alineatul (1) din regulamentul antidumping de bază, ancheta se va încheia în termen de nouă luni de la data intrării în vigoare a prezentului regulament.

         9.   PRELUCRAREA DATELOR CU CARACTER PERSONAL

               (33)

               Toate datele cu caracter personal colectate pe parcursul prezentei anchete vor fi tratate în conformitate cu Regulamentul (CE) nr. 45/2001 al Parlamentului European și al Consiliului (13),

         ADOPTĂ PREZENTUL REGULAMENT:
   Articolul 1
   În temeiul articolelor 11 alineatul (4) și 13 alineatul (4) din Regulamentul (UE) 2016/1036 și al articolului 23 alineatul (6) din Regulamentul (UE) 2016/1037 este inițiată o revizuire a Regulamentului de punere în aplicare (UE) 2016/184 și a Regulamentului de punere în aplicare (UE) 2016/185, pentru a stabili dacă importurile de module sau panouri fotovoltaice pe bază de siliciu cristalin și de celule de tipul celor utilizate în modulele sau panourile fotovoltaice pe bază de siliciu cristalin (celulele au o grosime de maximum 400 de micrometri), expediate din Malaysia și din Taiwan, indiferent dacă au fost declarate sau nu ca fiind originare din Malaysia și din Taiwan, încadrate în prezent la codurile NC ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 și ex 8541 40 90 (coduri TARIC: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), produse de Longi (Kuching) SDN.BHD (cod adițional TARIC C309) ar trebui să facă obiectul taxelor antidumping și măsurilor antisubvenție instituite prin Regulamentul de punere în aplicare (UE) 2016/185 și prin Regulamentul de punere în aplicare (UE) 2016/184.
   Articolul 2
   Taxa antidumping instituită prin Regulamentul de punere în aplicare (UE) 2016/185 se abrogă în cazul importurilor specificate la articolul 1 din prezentul regulament.
   Articolul 3
   Autoritățile vamale iau măsurile corespunzătoare pentru a înregistra importurile în Uniune identificate la articolul 1 din prezentul regulament, în conformitate cu articolul 14 alineatul (5) din Regulamentul (UE) 2016/1036.
   Înregistrarea expiră după nouă luni de la data intrării în vigoare a prezentului regulament.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în statele membre.
      Adoptat la Bruxelles, 6 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  JO L 176, 30.6.2016, p. 55.

      (3)  JO L 325, 5.12.2013, p. 1.

      (4)  JO L 325, 5.12.2013, p. 66.

      (5)  JO L 37, 12.2.2016, p. 56.

      (6)  JO L 37, 12.2.2016, p. 76.

      (7)  JO L 56, 3.3.2017, p. 1.

      (8)  JO L 56, 3.3.2017, p. 131.

      (9)  JO L 36, 11.2.2017, p. 47.

      (10)  JO C 67, 3.3.2017, p. 16.

      (11)  JO L 238, 16.9.2017, p. 22.

      (12)  Un document cu mențiunea „Limited” este un document considerat confidențial în temeiul articolului 19 din Regulamentul (CE) nr. 1225/2009 al Consiliului (JO L 343, 22.12.2009, p. 51) și al articolului 6 din Acordul OMC privind punerea în aplicare a articolului VI din GATT 1994 (Acordul antidumping). De asemenea, acesta este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

      (13)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).


title: Regulamentul de punere în aplicare (UE) 2017/2057 al Comisiei din 10 noiembrie 2017 privind neaprobarea Achillea millefolium L. ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (Text cu relevanță pentru SEE. )

text:
               11.11.2017

               RO

               Jurnalul Oficial al Uniunii Europene

               L 294/27

         REGULAMENTUL DE PUNERE ÎN APLICARE (UE) 2017/2057 AL COMISIEI
   din 10 noiembrie 2017
   privind neaprobarea Achillea millefolium L. ca substanță de bază în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 23 alineatul (5) coroborat cu articolul 13 alineatul (2),
   întrucât:

               (1)

               În conformitate cu articolul 23 alineatul (3) din Regulamentul (CE) nr. 1107/2009, Comisia a primit, la 10 iulie 2015, din partea Institutului tehnic pentru agricultură ecologică [Institut Technique de l'Agriculture Biologique (ITAB)], o cerere de aprobare a Millefolii herba ca substanță de bază. Cererea respectivă a fost însoțită de informațiile solicitate în baza articolului 23 alineatul (3) al doilea paragraf din Regulamentul (CE) nr. 1107/2009.

               (2)

               Comisia a solicitat asistență științifică din partea Autorității Europene pentru Siguranța Alimentară (denumită în continuare „autoritatea”). La 29 septembrie 2016, autoritatea a prezentat Comisiei un raport tehnic privind substanța respectivă (2). La data de 24 ianuarie 2017, Comisia a prezentat Comitetului permanent pentru plante, animale, produse alimentare și hrană pentru animale raportul de examinare (3) și proiectul prezentului regulament privind neaprobarea Millefolii herba și le-a finalizat în vederea reuniunii comitetului respectiv din 6 octombrie 2017.

               (3)

               În timpul consultării organizate de autoritate, solicitantul a modificat denumirea substanței de bază în Achillea millefolium L.

               (4)

               Documentația furnizată de solicitant nu arată că Achillea millefolium L. îndeplinește criteriile unui produs alimentar, astfel cum este definit la articolul 2 din Regulamentul (CE) nr. 178/2002 al Parlamentului European și al Consiliului (4).

               (5)

               În raportul tehnic al autorității au fost identificate probleme specifice reprezentate de expunerea la infuzie și la componentele alfa- și beta-tuionă, camfor și 1,8-cineol, în special în cazul utilizării ca pesticid. Au fost identificate probleme cu privire la posibilele efecte adverse asupra femeilor însărcinate și asupra parametrilor spermei, precum și cu privire la potențialul de perturbator endocrin. Prin urmare, evaluarea riscurilor pentru operatori, lucrători, trecători, consumatori și organisme nevizate nu a putut fi finalizată.

               (6)

               Comisia a invitat solicitantul să își prezinte observațiile privind raportul tehnic al autorității, precum și privind proiectul de raport de examinare. Solicitantul a prezentat observațiile sale, acestea fiind examinate cu atenție.

               (7)

               Cu toate acestea, în pofida argumentelor prezentate de solicitant, problemele pe care le-ar putea genera substanța nu pot fi eliminate.

               (8)

               În consecință, astfel cum se menționează în raportului de examinare întocmit de Comisie, nu s-a stabilit că cerințele prevăzute la articolul 23 din Regulamentul (CE) nr. 1107/2009 sunt îndeplinite. Prin urmare, neaprobarea Achillea millefolium L. ca substanță de bază este adecvată.

               (9)

               Prezentul regulament nu împiedică prezentarea unei noi cereri de aprobare a Achillea millefolium L. ca substanță de bază în conformitate cu articolul 23 alineatul (3) din Regulamentul (CE) nr. 1107/2009.

               (10)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1

      Achillea millefolium L. nu este aprobată ca substanță de bază.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 noiembrie 2017.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing (Raport tehnic privind rezultatul consultării cu statele membre și cu EFSA privind cererea de aprobare a utilizării ca substanță de bază a Millefolii herba – infuzie de coada-șoricelului utilizată în protecția plantelor ca fungicid și insecticid la diverse plante de cultură și pentru prevenirea înghețului). EFSA supporting publication [Materiale conexe ale Autorității Europene pentru Siguranța Alimentară (EFSA)] 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=RO

      (4)  Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1).